'Imut żagħżugħ min is-sema jħobbu,' qal wieħied poċta grieg taż-żmenijiet il-qodina. Dawn il-kelmiet nistgħu nten- nuhom afna wkoll u nħożżuhom ma' isem Dun Pietru Pawl Grina, li miet għal għarrieda nhar it-13 ta' Mejju, tas-Sliema. Żagħżugħ fl-aħjar tiegħu, is-Sema ħabbu u għalhekk riedu għalih. Fil-ħajja qasira tiegħu ħadem xogħol ta' ħajja twila. Fil-knisja ta' Stella Maris, fl-Oraterju tas-Salesjani, fid-daru fit-triq, bi nhar u bil-lejl, Dun Piet kien dejjem sejjer bla serħan ta' xejn, issa jgħallem,issa jqarar, issa jippritka, dejjem bid-daħka f'fommu, ħabib tat-tfal, tal-kbar, ta' kulħadd. Fil-għerf kien wieħed minn ta' quddiem. Tgħallem fil- Kulleġġ tal-Ġeżwiti, Birkirkara, is-Seminarju ta' Malta, is- Seminarju ta' Għawdex u l-Università Gregorjana ta' Ruma. Ħa l-lawrja tat-Teċloġija u tad-Diritto Canonico (Liġijiet tal- Knisja). Fuq kollox kien għal qalbu l-istudju tal-Iskrittura, u fit-tagħlim tagħha kien wieħed minn ftit. Kien Professur is-Seminarju u Eżaminatur tal-Filosofija u tat-Teoloġija. Qatt ma ried jogħla, għalkemm kien jixraqlu, ried jibqa' dejjem Dun Piet biex aktar ikun ħiieles fix-xogħol tiegħu. Dun Piet kien wieħed mill-aħjar kittieba tal-Malti u ismu jibqa' dejjem jissemma għat-traduzjonijiet tal-Kotba Mqadd- sa. Qaleb bil-Malti t-Testment il-Ġdid kollu, u ħafna kotba mit-Testment il-Qadim, jiġifieri: Il-Biki tal-Profeta Ġeremija (1926); Il-Ktieb ta' Ester (1928); Il-Kotba ta' Ġuditta u tal- Profeta Gona (1928); Il-Ktieb tal-Imħallfin (1929); Il-Ktieb tal-Profeta Danjel (1929); Il-Kotba ta' Eżdra u ta' Neħemija (1932). Barra minn dawn qegħdin biex joħorġu: Il-Ktieb tal-Profeta Ġeremija, u Il-Ktieb tat-tnax il-Profeta ż-Żgħar. Kiteb ukoll ħafna kotba oħra ta' tagħlim: Il-Ħajja ta' Sidna Ġest: Kristu; Il-Ġrajja tal-Għaqda l-Qadima mqabblin mal-għerf tal-lum; Il-Vanġeli tal-Ħdud u tal-Btajjel; Il-Ħajja tal-B. Ġ. Bosco, u oħrajn, barra minn ħafna poeżiji u bċejjeċ żgħar imxerrdin f'kull qari Malti. Il-Manri tagħna bosta drabi laqa' l-kitba tiegħu.